วีดีโอรายงานพิเศษ นครแห่งพระราชสมภพ เพื่อเฉลิมพระเกียรติพระบาทสมเด็จพระเจ้าอยู่หัว
วีดิโอรายงานพิเศษ นครแห่งพระราชสมภพที่จะนำเสนอติดต่อกัน 4 ตอน เพื่อเฉลิมพระเกียรติพระบาทสมเด็จพระเจ้าอยู่หัว เนื่องในวันเฉลิมพระชนมพรรษ
บ้านเลขที่ 63 บนถนนลองวูดเขตบรูคไลน์ ในนครบอสตัน รัฐแมทซาชูเซตส์ คือสถานที่ที่พระบาทสมเด็จพระเจ้าอยู่หัวทรงประทับเป็นสถานที่แรกหลังจากทรงพระราชสมภพที่โรงพยาบาลเมาท์ ออร์เบิร์น ในปี พุทธศักราช 2470และเป็นสถานที่ที่พระองค์เสด็จเยี่ยม เมื่อครั้งเสด็จประพาสนครแห่งพระราชสมภพในอีก32 ปีต่อมา แม้ทุกวันนี้จะมีผู้อาศัยคนอื่นครอบครองเป็นกรรมสิทธิ์แล้วแต่บ้านหลังนั้นยังคงถือเป็นสถานที่สำคัญที่ชาวไทยและชาวอเมริกัน พยายามรักษาความทรงจำในประวัติศาสตร์อันยิ่งใหญ่ให้ยั่งยืนตลอดไป สถาน ที่สำคัญอีกแห่งหนึ่งที่ชาวนครแคมบริดจ์ทูลเกล้าฯ ถวายแด่พระบาทสมเด็จพระเจ้าอยู่หัว และตั้งชื่อตามพระนาม เพื่อเป็นพระเกียรติแด่พระองค์คือ จุตรัสภูมิพล ใจกลางนครเคมบริดจ์ซึ่งสมเดํจพระเจ้าลูกเธอเจ้าฟ้าจุฬาภรณ์วลัยลักษณ์ อัครราชกุมารีทรงประกอบพิธีเปิดเมื่อปี พุทธศักราช 2533 ยังคงได้รับการดูแล และรักษาจากชาวเมืองเคมบริดจ์และชาวไทยที่นั่นเป็นอย่างดี เพราะทุกคนต่างภูมิใจ ที่มีส่วนแสดงความจงรักภักดีที่จะรักษาเรื่องราวของประวัติศาสตร์ในนครแห่งพระราชสมภพไว้ตราบนานเท่านาน ติดตามจากรายงาน นครแห่งพระราชสมภพ ความเป็นนครแห่งพระราชสมภพของพระบาทสมเด็จพระเจ้าอยู่หัวทำให้ชาวนครเคมบริดจ์ และบอสตัน รัฐแมสซาชูเซตส์จำนวนไม่น้อยต่างรู้สึกเป็นเกียรติและประทับใจอย่างมากโดยเฉพาะการได้สัมผัสและเข้าถึงสถานที่ในประวัติศาสตร์ที่เกี่ยวข้องกับพระองค์พระบรมราชชนก และพระบรมราชชนนี จนหลายคนนำไปเป็นแรงบันดาลร่วมสืบค้นเอกสารและหลักฐานความเกี่ยวเนื่องระหว่างนครแห่งนี้กับประเทศไทย มากขึ้น ติดตามจากรายงานพิเศษ "นครแห่งพระราชสมภพ"